15/09/2014 | Administración LocalMunicipal
Sada
Secretaría
Convocatoria de axudas económicas aos desprazamentos co fin escolar, curso 2014/2015

CONVOCATORIA DE AXUDAS ECONÓMICAS AOS DESPRAZAMENTOS CO FIN ESCOLAR, CURSO 2014-2015 1. Obxecto. –A presente convocatoria ten por obxecto o establecemento de axudas económicas aos desprazamentos co fin escolar dirixida ao alumnado empadroado no Concello de Sada para o curso 2014/2015, favorecendo o acceso aos centros de ensino públicos mediante unha axuda nos gastos derivados da utilización de calquera tipo de transporte para acceder aos mesmos.2. Criterios. –Concederase unha única axuda para todo o curso lectivo, que será aboada en dous prazos: un 70% na anualidade 2014 e un 30% na anualidade 2015. Establécese como criterio de concesión a distancia que existe entre o domicilio do/a beneficiario/a e a localidade do centro de ensino onde estea matriculado (sempre e cando o centro careza de transporte escolar), segundo o baremo que figura a continuación (a distancia mínima para percibir a axuda é de 1 km): – De 1 a 3 km: 40 € (por ex. Sada) – De 4 a 15 km: 60 € (por ex. Bergondo, Betanzos) – De 16 a 40 km: 80 € (por ex. A Coruña.) – De 41 a 80 km: 120 € (por ex. Santiago, Lugo) – Máis de 80 km: 150 € (por ex. Pontevedra, etc.) No caso de que, a vista do número de solicitantes beneficiarios e unha vez concedidas ás axudas polos importes establecidos no parágrafo anterior, se supoer a contía total fixada na disposición final; as citadas contías reduciranse nun 10% do seu importe, sucesivamente e ata que se de cobertura á totalidade das solicitudes presentadas. As persoas que estean cursando estudios en máis dun centro só poderán solicitar a axuda económica para un deles.3. Beneficiario/as: 3.1. Poderán acollerse o alumnado empadroado no Concello de Sada que curse calesquera dos seguintes estudios dentro ou fóra da Comunidade Autónoma Galega: – Educación secundaria adultos (ESA). – Bacharelato. – FP/Ciclos formativos. – Estudios universitarios. – Calquera estudio oficial homologado estatalmente. Ademais, deberán cumprir os seguintes requisitos: a) Estar empadroado no Concello de Sada. b) Estar empadroado a máis de 1 km de distancia do centro de estudios. c) Estar matriculado nun centro de ensino público. d) En función da natureza da subvención aplícase a excepción prevista no artigo 10.2 da Lei 9/2007, de 13 de xuño, de subvencións de Galicia, en relación cos requisitos para obter a condición de beneficiario.3.2. Non poderán acollerse as persoas que se atopen nos seguintes supostos: – Ter solicitada para o presente curso lectivo calquera outra axuda económica relacionada co desprazamento ao centro de ensino, ou ben estar matriculadas en cursos onde estean total ou parcialmente subvencionados os gastos de desprazamento. – Cursar estudios de educación primaria ou secundaria (ESO), ou Infantil (3-5 anos) – Estar matriculados en centros privados ou públicos concertados. – Cursar estudios con duración inferior a 6 meses.4. Publicación das bases e prazo de presentación de solicitudes. –As solicitudes de subvención deberanse presentarse no Rexistro xeral do Concello ou na forma establecida no artigo 38.4 da Lei 30/1992 de réxime xurídico das administracións públicas e procedemento administrativo común. O prazo máximo de presentación de solicitudes será de 15 días hábiles a partir da publicación da convocatoria no Boletín Oficial da Provincia, podendo presentar tamén a partir da publicación na páxina web do Concello.5. Documentación a presentar: a) Solicitude en modelo normalizado, conforme ao anexo I. b) Certificado de conta bancaria, expedido pola entidade bancaria co nome do interesado/a ou titor/a legal. c) Volante de empadronamento do/da solicitante. d) Certificado de estar matriculado/a no actual curso académico 2014-2015 ou resgardo da matrícula, de cara ao 1º prazo para a obtención do 70% da axuda. e) Boletín de notas finais, coa data de finalización do curso (a presentar na anualidade 2015 de cara ao segundo prazo para a obtención do 30% restante da axuda). f) Declaración xurada de que non foron percibidas outras axudas polo mesmo concepto doutros organismos e/ou administracións públicas e, no caso de percibilas, contía das mesmas (anexo ii). 6. Procedemento. Baremaranse as solicitudes e elaborarase o informe-proposta para a súa concesión ou denegación en función do cumprimento dos requisitos esixidos pola Concellería Delegada de Benestar Social, Educación e Deporte. Unha vez fiscalizada pola Intervención municipal, a Alcaldía concederá as subvencións mediante acordo no que se especifique a relación de solicitantes aos que se conceden as subvencións e a desestimación das restantes solicitudes. O outorgamento das subvencións notificarase aos interesados segundo o establecido nos artigos 58 e 59 da Lei 30/1992. A resolución da concesión farase pública, como mínimo, mediante exposición pública no taboleiro de anuncios municipal durante o prazo de un mes. Para o cobro do 30% restante (anualidade 2015) deberán presentar antes do 01/08/2015 o correspondente boletín de notas. A non presentación desta xustificación no prazo establecido para elo suporá á renuncia a esta segunda fase da axuda.7. Disposición final. –As axudas serán concedidas sempre co límite orzamentario da partida 323.48011 do vixente orzamento municipal, ampliables no caso de economía doutras subvencións destinadas á educación. DILIXENCIA.–Para facer constar que a presente convocatoria foi aprobada mediante Decreto da Alcaldía n.º 1400, de data 04/09/2014. Sada, 04/09/2014 O secretario, Emilio Seijo Frías ANEXO I Modelo de solicitude de axudas AXUDAS ÓS DESPRAZAMENTOS CO FIN ESCOLAR 2014/2015 SR. ALCALDE-PRESIDENTE DO ILMO. CONCELLO DE SADA (A CORUÑA) AVDA. DA MARIÑA, 25.15160 SADA ANEXO II DECLARACIÓN DE AXUDAS D./D.ª _______________________________________________, titular do D. N. I. n.º ________________________________ en representantación do menor/estudante _____________________________________________________________________ Que en relación coa convocatoria de axudas aos desprazamentos co fin escolar do Concello de Sada para o curso 2014/2015 para a que solicita axuda económica, DECLARA  Que non solicitou nin obtivo subvención algunha de organismo público ou privado.  Que solicitou e obtivo subvención das seguintes entidades polas contías que se indican: (márquese o que proceda) Sada,. de. de 2014. Asdo.: